Diari Oficial de la Generalitat Valenciana


Sumari del DOGV 4963, del 10-03-2005 (2005/2193)

Notificació a Dolores Ferri Roselló i altres.
---------------------------------------------

### Dades del document

Número de DOGV
:   4963

Data del DOGV
:   10-03-2005

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2005/2193


Organisme emissor
:   Conselleria de Justícia i Administracions Públiques

Tipus de document
:   Anunci

Notificació a Dolores Ferri Roselló i altres. [2005/Q2193]
  
En relació als tràmits que se seguixen per la Sotssecretaria de la Conselleria de Justícia i Administracions Públiques, per a l'elaboració d'un cens de valencians i valencianes afectats pels supòsits previstos en la Llei 46/1977, de 15 d'octubre, d'Amnistia, es fa constar que, remés ofici a les persones interessades, no ha sigut possible practicar la notificació en el seu domicili.
  
Per això, de conformitat amb el que disposa l'article 59.5 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, és procedent la publicació en el Diari Oficial de la Generalitat Valenciana, i la notificació a les persones interessades el següent:
  
«Per la present notificació faig acta de recepció de la vostra sol·licitud, formalitzada a l'empara del que preveu la Resolució de 16 de gener de 2004, del conseller de Justícia i Administracions Públiques (DOGV núm. 4.675, de 22.01.2004), i en la Resolució de 13 de maig de 2002, del conseller de Justícia i Administracions Públiques (DOGV núm. 4.280, de 27.06.2002), relativa a inclusió en el cens de valencians i valencianes, afectats pels supòsits previstos en la Llei 46/1977, de 15 d'octubre, d'Amnistia, que no hagueren percebut indemnitzacions a l'empara del que regula la disposició addicional divuitena de les lleis de pressupostos de l'estat per a 1990 i 1992.
  
Respecte d'això vos comunique que, examinada la documentació presentada, s'han acumulat en un únic expedient les sol·licituds presentades per Dolores, José Fina i M.ª Isaura Ferri Roselló. Documentació que ha de completar-se, en no haver acreditat el compliment de tots els requisits establits en les esmentades resolucions del conseller de Justícia i Administracions Públiques.
  
Per això, de conformitat amb allò que disposa l'article 71 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, segons redacció donada per la Llei 4/1999, de 13 de gener (LRJPAC), se vos requerix perquè esmeneu la vostra sol·licitud, i presenteu davant de la Sotssecretaria de la Conselleria de Justícia i Administracions Públiques, la documentació que acredite els punts següents:
  
- Hauran d'omplir-se els impresos oficials de sol·licitud.
  
- Acreditació del reconeixement oficial de la condició de disminuït, de les sol·licitants.
  
- Acreditació del període de privació de llibertat patida per Daniel Ferri Escrivá, que haurà de sumar com a mínim tres anys.
  
L'esmentada documentació haurà de presentar-se, en el termini de 10 dies, en el Registre General d'esta conselleria, siti al carrer del Miquelet, número 5, de València (CP 46448), sense perjuí que puga fer-se arribar a esta Sotssecretaria de conformitat amb el que preveu l'article 38.4 de la citada LRJPAC.
  
De no aportar la documentació requerida en l'indicat termini se vos tindrà per desistides de la vostra sol·licitud, la qual cosa es farà constar en la resolució que es dicte a este efecte».